Oficiālais Vēstnesis L 025 , 31/01/1998 Lpp. 0096 - 0097



Komisijas Lēmums (1998. gada 26. janvāris), ar kuru groza Komisijas Lēmumu 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu (Dokuments attiecas uz EEZ) (98/103/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem to trešo valstu uzņēmumu pagaidu sarakstu izveidošanai uz pārejas posmu, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Padomes Lēmumu 97/34/EK [2], un jo īpaši tā 2. panta 1. punktu un 7. pantu, tā kā ar Komisijas Lēmumu 97/467/EK [3] izveidoja to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu; tā kā Austrālijas uzņēmumu sarakstā, kas izveidots ar iepriekš minēto lēmumu, ir iekļauti daži uzņēmumi, kas ražo skrējējputnu gaļu; tā kā saskaņā ar Padomes Lēmuma 95/408/EK 2. panta 1. punktu pirms tādu trešo valstu uzņēmumu pagaidu sarakstu izveidošanas, no kuriem atļauts ievest skrējējputnu gaļu, jāizveido to trešo valstu saraksts, no kurām dalībvalstis atļauj ievest skrējējputnu gaļu, ka arī ievešanas nosacījumi un skrējējputnu gaļas sertifikācija; tā kā vēl nav izveidots to trešo valstu saraksts, no kurām dalībvalstīm atļauts ievest skrējējputnu gaļu, kā arī nav noteiktas dzīvnieku veselības prasības un nepieciešama veterinārā sertifikācija šīs gaļas ievešanai Kopienā; tā kā saskaņotības nolūkos ir nepieciešams attiecīgi grozīt Lēmumu 97/467/EK; tā kā Austrālija ir norādījusi arī izmaiņas to uzņēmumu sarakstā, kuri ražo saimniecībā audzētu medījamo dzīvnieku gaļu, izņemot skrējējputnu gaļu; tā kā tas jāņem vērā; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Lēmuma 97/467/EK 1. panta 2. punktā aiz vārdiem "(…) saimniecībā audzētu medījamo dzīvnieku gaļu" iestarpina šādus vārdus: "izņemot skrējējputnu gaļu". 2. Lēmuma 97/467/EK 1. pantā starp 2. un 3. punktu iestarpina šādu punktu: "2a. Dalībvalstis var atļaut uzņēmumiem ievest skrējējputnu gaļu līdz 1998. gada 1. oktobrim." 2. pants Attiecībā uz Austrāliju Lēmuma 97/467/EK pielikumu aizstāj ar šā lēmuma pielikumu. 3. pants Šis lēmums ir adresēts dalībvalstīm. Briselē, 1998. gada 26. janvārī Komisijas vārdā — Komisijas loceklis Franz Fischler [1] OV L 243, 11.10.1995., 17. lpp. [2] OV L 13, 16.1.1997., 33. lpp. [3] OV L 199, 26.7.1997., 57. lpp. -------------------------------------------------- ANEXOBILAGANHANGΠAPAPTHMAANNEXANNEXEALLEGATOBIJLAGEANEXOLITEBILAGA "País: AUSTRALIALand: AUSTRALIENLand: AUSTRALIENXώρα: ΑΥΣΤΡΑΛΙΑCountry: AUSTRALIAPays: AUSTRALIEPaese: AUSTRALIALand: AUSTRALIËPaís: AUSTRÁLIAMaa: AUSTRALIALand: AUSTRALIEN 1 | 2 | 3 | 4 | 5 | 6 | 121 | Justine Delonoir | NOOSAVILLE | QUEENSLAND | CP, CS | b | 227 | Southern Emu Producers Pty Ltd | NARRANDERA | NEW SOUTH WALES | SH, CP, CS | b | 398 | Gunnedah Abattoir Holdings Pty Ltd | GUNNEDAH | NEW SOUTH WALES | SH, CP, CS | b | 533 | Metro Meat International Ltd | MURRAY BRIDGE | SOUTH AUSTRALIA | SH, CP, CS | b | 572 | Metro Meat International Ltd | KATANNING | WESTERN AUSTRALIA | SH, CP, CS | b | 689 | Australian Lamb Co. Pty Ltd | SUNSHINE | VICTORIA | CP, CS | b | 1027 | Metro Meat International Ltd | WOOROLOO | WESTERN AUSTRALIA | SH, CP, CS | b | 1471 | Agro Australia Pty Ltd | GEPPS CROSS | SOUTH AUSTRALIA | SH, CP, CS | b | 1549 | Select Meat Exports Pty Ltd | MOUNT SCHANK | SOUTH AUSTRALIA | SH, CP, CS | b | 1889 | Australian Lamb Co. Pty Ltd | WEST FOOTSCRAY | VICTORIA | CP, CS | b | 2019 | The Emu Company Pty Ltd | EUROBIN | VICTORIA | SH, CP, CS | b | 2773 | Crown Meats Pty Ltd | DANDENONG | VICTORIA | CP, CS | b | 3085 | Castricum Brothers Pty Ltd | DANDENONG | VICTORIA | SH, CP, CS | b | 3416 | Meramist Pty Ltd | CABOOLTURE | QUEENSLAND | SH, CP, CS | b" | --------------------------------------------------